Tetőpont

Spektrális technikával készült darab, azaz az Izotope Iris vst-vel.

Egy sample magas tartományában olyan érdekes hangsávot sikerült kivágnom, amit nem akartam elengedni, mert magas hang volt és mégis megfogott..ritkán van ilyen, úgyhogy nézelődtem tovább a spektrumban és a vst-ben rejlő lehetőségekben. A vst-t kivezéreltem a midi billentyűzetre és inkább inkáb elkezdtem játszogatni és arra törekedni, hogy minél hosszabb dolgokat vegyek fel, ne pedig one shot szerűeket. Így lett 8 viszonylag hosszabb sávom, amiknek a végére felvettem nem folyós nem drone-os hangzást, hogy úgymond a textúrákban el tudjak helyezni majd hangobjektumokat, vagy esetleges felépíteni belőlük valamit, hogy ne legyen adarab túl unalmas. A 8 hosszabb sávot elkezdtem egymásba úsztatni és nagyon finom automatizációkkal arra törekedni, de persze érzésből, hogy mindegyik sávból csak az emelkedjen a textúra fölé, ami bele illik. A fokozásra szükség volt, hogy ne legyen unalmas, és ugye onnan fel is kell oldódni, azaz én egyből elengedtem, amint felért a csúcspontra és elszálós, elengedős elejéből vett hagszínnel visszaoldottam.